Karol Duchoň

Karol Duchoň (* 21. apríl 1950, Galanta – † 5. november 1985, Bratislava) bol slovenský spevák.

Životopis 

Matka Karola Duchoňa, Oľga, pochádzala z Báčskeho Petrovca, otec bol riaditeľom strojárenského učilišťa v Galante. Na základnej škole v Galante bola jeho spolužiačkou (dnes známa slovenská speváčka) Eva Máziková. Po skončení základnej školy, Karol Duchoň študoval na strojníckej priemyslovke v Partizánskom, ktorú nedokončil. Viac sa venoval hudbe, spevu a hre na gitaru. Štúdium prerušil počas dovolenky rodičov v Juhoslávii, kedy odišiel vystupovať s orchestrom Jaroslava Mikulu do zahraničia.

V roku 1968 sa spoznal s Robom Kazíkom, ktorý mal vtedy bítovú skupinu The Ice Boys (Ľadoví muži). Spolu začali hrávať na rôznych podujatiach, okrem iného aj na čajových večeroch v klube v Zlatých Moravciach. V roku 1969 Karol Duchoň začal spievať s Evou Mázikovou v skupine Braňa Hronca. V televízii vystúpil so svojou prvou piesňou v programe Malá televízna hitparáda. Pieseň sa volala „Uber pary“ (Nálady) a bola to coververzia hitu „Sugar, sugar“ od skupiny The Archies so slovenským textom Alexandra Karšaya. Tento Duchoňov spevácky debut upútal verejnosť a o Karola sa začali zaujímať slovenskí profesionálni hudobní skladatelia a textári. Okrem orchestra Braňa Hronca neskôr spolupracoval aj s orchestrom Juraja Velčovského.
 
V roku 1970 Karol Duchoň spieval po prvýkrát na Bratislavskej lýre. Vystúpil so skladbou – „Kto má ťa rád“ s hudbou autora - Pavla Zelenaya a textom Milana Lasicu. Aj keď táto pieseň nezískala žiadnu cenu, toto vystúpenie bolo začiatkom jeho profesionálnej kariéry. Karol Duchoň začal spolupracovať so speváčkou Evou Kostolányiovou, spolu s ktorou v roku 1973 získali Striebornú Bratislavskú lýru za interpretáciu piesne „Chvála humoru“ (hudba: Igor Bázlik, text: Tomáš Janovic). V roku 1974 Karol Duchoň získal za interpretáciu piesne „Zem pamätá“ od autorov Pavla Zelenaya a Tibora Grűnnera) ocenenie Zlatá Bratislavská lýra a v medzinárodnej súťaži Bronzovú Bratislavskú lýru za tú istú pieseň. V tomto roku založil svoju kapelu s názvom Prognóza.

V roku 1975 sa Karol Duchoň predstavil v Tokiu, kde spieval pieseň „Čardáš dvoch sŕdc“ s hudbou Petra Hanzelyho a textom Ľuboša Zemana. Ľuboš Zeman ho na vystúpenie do Tokia aj sprevádzal. Pieseň sa publiku veľmi páčila. Hoci textu nerozumeli, muzikálne zaujala. V tomto období Karol zaznamenával úspechy v rozhlase, televízii aj na koncertoch.

V roku 1976 nahral Karol Duchoň v Nemecku svoj prvý album pre spoločnosť RCA. Nemecká kritika reagovala pozitívne na jeho spev a nazvali ho „slovenský Tom Jones“. V Nemecku naspieval viacero piesní v nemčine, napr. „Edeltraut“, „O Maria“, „Lass uns ein Nacht lang tanzen“, „Sonnenblumen blühen“. V roku 1977 začal vystupovať so skupinou Ľuba Beláka.

V 80. rokoch 20 storočia začal Karol Duchoň spolupracovať s orchestrom – VV-Systém Vlada Valoviča a neskôr od roku 1982 so skupinou Za-ja-ce kapelníka Pavla Zajáčka.

Karol Duchoň naspieval niekoľko duetov so známymi spevákmi ako sú napríklad Marcela Laiferová („Kamenný kvietok“), Dušan Grúň („Vonia kakao“), Jana Kociánová a inými. Veľa koncertoval aj v zahraničí – v Nemecku, Sovietskom zväze, Švajčiarsku, Francúzsku, Poľsku, Maďarsku, Bulharsku, na Kube.

Prirovnanie „slovenský Tom Jones“, ktoré si vyslúžil od nemeckých kritikov, sa dodnes ujalo aj na Slovensku. Svoj obdiv prirodzenému talentu tohto speváka po jednom vystúpení v Banskej Bystrici na súťaži Bystrické zvony vyjadril aj československý slávik Karel Gott.

Súkromie 
V roku 1973 sa oženil s Elenou Šurákovou, potom sa im narodila dcéra Danka. Neskôr sa rozviedli. V roku 1985 sa oženil druhýkrát - s majsterkou zvuku Alenou Čermákovou.

Karol Duchoň bol človek so zmyslom pre humor, ktorý rád zabával druhých, bol veľmi dobrosrdečný a rád iným pomáhal. Žil rýchlo, nechcel nič premeškať či nezažiť. Intenzívny spoločenský život, obezita a neskôr choroba pečene sa podpísali na jeho priskorom odchode. Zomrel 5. novembra 1985 v Bratislave.

Ocenenia 
  Zlatá vločka Calexu s piesňou Petra Nováka - „Náhrobní kámen“ (so skupinou The Ice Boys)
 1972 prvá cena - hudobný festival Oravské synkopy za interpretáciu piesne Záhrada piesní (hudba - text : Ervín Kliment )
 1973 Strieborná Bratislavská lýra, za prednes piesne „Chvála humoru“, interpretovanú so speváčkou Evou Kostolányiovou - (hudba:Igor Bázlik, text:Tomáš Janovic)  
 1974 Zlatá Bratislavská lýra, za interpretáciu piesne „Zem pamätá“ - (hudba:Pavol Zelenay, text:Tibor Grünner)
 1974 Bronzová Bratislavská lýra, za interpretáciu piesne „Zem pamätá“, v medzinárodnej súťaži
 1975 účasť na svetovom festivale pop-music Yamaha v Tokiu s piesňou „Čardáš dvoch sŕdc“ autorov Petra Hanzelyho a Ľuboša Zemana
 2006 cena - Aurel za celoživotný prínos do hudobnej kultúry Slovenskej republiky.

Piesne

Najznámejšie hity 
 „Dievča z Budmeríc“
 „Vzdialená“
 „V slovenských dolinách“ známa aj ako „V dolinách“
 „S úsmevom“
 „Šiel, šiel“
 „Čardáš dvoch sŕdc
 „Smútok krásnych dievčat“
 „Primášovo srdce“
 „Elena“
 „Na srdci mi hraj“
 „Žiari more“
 „Mám ťa rád“
 „Jazvečík Boby“
 „Pieseň o decembri“
 „Tancujem s tebou rád“
 „Sen o veľkej láske“
 „Svet bez Teba" známa aj ako „Pár chvíľ lúčenia"

Piesňová tvorba

Diskografia 
 1970: Nálady (Sugar Sugar) - Karol Duchoň / Dante a ty - Dušan Grúň - Supraphon 0 43 0991, SP, 
 1970: Slová - Marcela Laiferová / Kto má ťa rád - Karol Duchoň (Bratislavská lýra 1970) - Opus 0 43 1001 h, SP,  
 1970: Biela pani - Karol Duchoň / Mám v dlani zrnká vetra - Eva Máziková - Supraphon 0 43 1074, SP, 
 1971: Na srdci hraj - Karol Duchoň / Nebezpečná hra - Eva Máziková - Opus 90 43 0061 h, SP
 1971: Jediná / Pod modrým nebom - Opus 90 43 0089, SP
 1971: Vonia Kakao (Co-co) - Orchester Juraja Velčovského / Cesta za šťastím - Dušan Grúň - Opus 90 43 0096, SP, Pieseň Vonia kakao naspieval spolu s Dušanom Grúňom s Orchestrom Juraja Velčovského, v ktorom vystupovali ako speváci 
 1971: Ľadová rozlúčka (I Can See) - Karol Duchoň / Zazvoní - Oľga Szabová - Opus 90 43 0100, SP 
 1971: Pieseň o decembri - Karol Duchoň / Vráť mi spánok - Tatjana Hubinská - Opus 90 43 0102, SP
 1972: Rapid do toho - Karol Duchoň / Butterfly - Dušan Grúň - Opus 90 43 0113 g, SP
 1972: Biely klaun - Helena Blehárová / Keď flauta začne hrať - Karol Duchoň - Opus 90 43 0118, SP
 1972: Dievča menom Ján (Samson And Delilah) - Sexteto Ľuba Beláka / Kto mi podá dlaň - Karol Duchoň - Opus 90 43 0168, SP
 1972: "Záhrada piesní"-(SP)-(Opus)
 1972: "Sen o mieri"-(SP)-(Opus)
 1973: "Kamenný kvietok"-(SP)+Marcela Laiferová-(Opus)
 1973: "Láska je v nás/Uspávanka"-(SP)-(Opus)
 1973: Jazvečík Boby / Zvony pre šťastie - Opus 90 43 0254 h, SP 
 1973: Chvála humoru - Karol Duchoň a Eva Kostolányiová / Keby náhodou - Karol Duchoň (Bratislavská lýra 73) - Opus 90 43 0261 h, SP, 
 1973: "Je čierny"-(SP)+Marcela Laiferová-(Opus)
 1974: Predavač žrebov / Pieseň tuláka - Opus 80 43 0324 h, SP
 1974: "Básnik a učeň"-(SP)-(Opus)
 1974: "Príboj/Píšem ti na žlté listy"-(SP)-(Opus)
 1974: Šiel,šiel... / S bielou hmlou - Opus 91 43 0363 h, SP
 1974: Karol Duchoň - LP - Opus
 1976: Edeltraut/Wenn die Sonnenblumen bluhen - RCA, SP - (nemecky)
 1976: Portrait Einer Stimme - RCA - (nemecky) LP
 1976: Lass Uns Eine Nacht Lang Tanzen/O Maria - RCA, SP - (nemecky)
 1976: "Lass uns eine nacht lang tanzen/O Maria"-(SP)-(Opus)-(nemecky)
 1976: "Edeltraut/Wen die sonnenblumen bluhen"-(SP)-(Opus)-(nemecky)
 1976: "Mám ľudí rád"-(SP)-(Opus)
 1976: "Fontána/Hraj,hraj"-(SP)-(Opus)
 1976: Elena / V slovenských dolinách - Opus 91 43 0418 h, SP, 
 1976: Ružové ráno / Adios, láska zlá - Opus 91 43 0421 h, SP
 1976: "Gitara/Láska je halúzka čerešňová"-(SP)-(Opus)
 1977: "Mám dobrú správu/Ten druhý"-(SP)-(Opus)
1977: Čardáš dvoch sŕdc (LP) (Opus)
 1978: Cítim/Zmeškaný vlak (SP)- Opus
 1978: "Žiari more/Pohľadnica"-(SP)-(Opus)
 1978: "Hrám"-(SP)-(Opus)
 1980: "Brat slnko,sestra zem/Tak sa vráť"-(SP)-(Opus)
 1980: Karol Duchoň - Opus
 1981: "Dych tvoj páli/Primášovo srdce"-(SP)-(Opus)
 1984: Neviem byť sám - Elán / Volám ťa, láska - Volám ťa, láska - Karol Duchoň - Opus 9143 0619 h, SP
 1984: Vzdialená/Sen o veľkej láske - Opus,SP
 1985: Spomienka na Karola - Opus 9113 1768, LP,
 1997: Na srdci mi hraj- RB-vydavateľstvo Slovenského rozhlasu - CD
 1997: Batoh s páperím - Opus - CD
 2005: To najlepšie - Slovak Radio Records - CD
 2006: 20 Naj- Opus - CD
 2008: Karol Duchoň - Čardáš dvoch sŕdc - Opus a Sme (Slovenské legendárne albumy - Sme) - reedícia LP z 1976)
 2009: Karol Duchoň 74 / Karol Duchoň 80 - Opus EAN 8584019010424, 2CD, edícia Opus 100

Kompilácie 
 1974: Bratislavská lýra '74 - Opus, LP, B2. Zem pamätá - Karol Duchoň, B6. Zrnko soli - Karol Duchoň a Jana Kocianová.
 1976: Schlager - Single - RCA 
 1978: Dvanásť do tucta - Diskotéka Opusu 2 - Opus - MC, LP - B5. „Zvony pre šťastie“
 1978: Nestarnúce melódie - Opus - LP (reedícia na CD - 2006) „Nečakaj ma už nikdy“, „Dve oči neverné“ - Karol Duchoň/„Rád polku mám“, „Stupavská krčma“, „V skalickom hájičku“ - Karol Duchoň a Miroslav Ličko a Dušan Grúň a Zdeno Sychra 1979: Dvanásť do tucta - Diskotéka OPUSU 3 - Opus 9113 0873, LP, A6- Čert by bol v tom, B1- Tak sa maj. 
 1996: Hviezdne vianoce - Opus
 2002: Hvězdy nad Bromem - FR centrum FR 0046-2 EAN 8594046 745299 - Orchester Gustava Broma - 16. „Hrám“
 2005: Retrohity - Slovak Radio Records - 11. „V dolinách“
 2006: SK hity 3 - H.O.M.E. Productions - 18. „V slovenských dolinách“
 2006: Nestarnúce melódie - Opus (reedícia LP z 1978)
 2007: Gejza Dusík – Najkrajšie piesne - Opus - 01. „Rodný môj kraj“
 2007: Hit storočia - Opus - 02. „Rodný môj kraj“ -cd2
 2007: !Boom! hity - H.O.M.E. - 13. „V slovenských dolinách“
 2007: Největší slovenské hity 60. a 70. let - Popron Music - 07. „V slovenských dolinách“
 2007: 20 Naj retro vianoce - Opus - 04. „Pieseň o decembri“/08. „Zvony pre šťastie“

 Filmografia 
 1977: Zlatá réva (spev)
 1980: Toto leto doma (spev) 
 1984: Sladké starosti Literatúra 
 Roman Slušný: Karol Duchoň, Muž s veľkým srdcom, Motýľ, 2005, ISBN 80-89199-25-9, (biografia, 135X205, str.190)
 Alena Čisáriková, Roman Slušný, Peter Valo: Nezostalo po nich ticho - 12 osobností očami ich blízkych, Forza Music, 2009, ISBN 978-80-89359-12-7, (12 osobností: Jaro Filip, Stano Radič, Pavol Juráň, Elena Galanová, Ondrej Nepela, Vladimír Dzurilla, František Dibarbora, Ivan Krajíček, Zora Kolínska, Karol Duchoň, Vladislav Müller, Gustáv Valach)

 Referencie 

 Recitál Karola Duchoňa, archív STV, Bratislava 
 Hľadanie pólu'' - hudobný dokument o Karolovi Duchoňovi, STV, Bratislava (autor Pavel Kapusta)

Externé odkazy 
 Článok o Karolovi Duchoňovi - časopis Slovenka 
 Životopis - osobnosti.sk
 program STV - Radosť zo života - k2studio.sk
 Texty a akordy

 
Slovenskí popoví speváci
Osobnosti z Galanty